Ισλάμ ανά χώρα

Οι πιστοί του Ισλάμ αποτελούν την δεύτερη μεγαλύτερη θρησκευτική ομάδα του κόσμου. Σύμφωνα με μια μελέτη το 2015, το Ισλάμ έχει 1.8 δισεκατομμύρια πιστούς, αποτελώντας περίπου το 24% του παγκόσμιου πληθυσμού. Οι περισσότερο Μουσουλμάνοι ανήκουν σε δύο δόγματα: Σουνίτες (80-90%, περίπου 1.5 δισεκατομμύρια άτομα) ή Σιίτες (10–20%, περίπου 170-340 εκατομμύρια άτομα). Το Ισλάμ είναι η κυρίαρχη θρησκεία στη Κεντρική Ασία, την Ινδονησία, στην Μέση Ανατολή, στην Βόρεια Αφρική, στο Σαχέλ και σε μερικά άλλα τμήματα της Ασίας.
Γύρω στο 31% όλων των Μουσουλμάνων είναι Νοτιοασιατικής καταγωγής (συνδυασμός του Πακιστάν, της Ινδίας, του Μπανγκλαντές και του Αφγανιστάν). Η ινδική υποήπειρος, ως σύνολο, φιλοξενεί το μεγαλύτερο πληθυσμό Μουσουλμάνων παγκοσμίως. Εντός της περιοχής, ωστόσο, οι Μουσουλμάνοι είναι δεύτεροι μετά τους Ινδουιστές, καθώς οι Μουσουλμάνοι αποτελούν την πλειοψηφία του πληθυσμού στο Πακιστάν και στο Μπανγκλαντές, αλλά όχι στην Ινδία. 
Η χώρα με τον μεγαλύτερο πληθυσμό Μουσουλμάνων είναι η Ινδονησία στην Νοτιοανατολική Ασία, η οποία φιλοξενεί το 13% των Μουσουλμάνων παγκοσμίως. Μαζί με τους Μουσουλμάνους της Ινδονησίας, οι Μουσουλμάνοι στις χώρες του Μαλαϊκού Αρχιπελάγους (που περιλαμβάνει το Μπρουνέι, την Σιγκαπούρη, τη Μαλαισία, τη Ινδονησία, τις Φιλιππίνες και το Ανατολικό Τιμόρ) αποτελούν τον δεύτερο ή τρίτο μεγαλύτερο πληθυσμού Μουσουλμάνων παγκοσμίως. Εδώ οι Μουσουλμάνοι αποτελούν την πλειοψηφία σε κάθε χώρα εκτός από τις Φιλιππίνες και το Ανατολικό Τιμόρ. 
Οι διάφορες Χαμιτοσεμιτικές (συμπεριλαμβανομένων των Αραβικών και των Βερβερικών χωρών), Τουρκικές και Ιρανικές χώρες της ευρύτερης περιοχής της Μέσης Ανατολής-Βόρειας Αφρικής, όπου το Ισλάμ είναι η κυρίαρχη θρησκεία σε όλες τις χώρες εκτός από το Ισραήλ, φιλοξενεί το 23% των Μουσουλμάνων παγκοσμίως. 
Περίπου το 15% των Μουσουλμάνων ζει στην Υποσαχάρια Αφρική, και μεγάλες Μουσουλμανικές κοινότητες βρίσκονται επίσης στην Αμερική, τον Καύκασο, την Κίνα, στο Κέρας της Αφρικής, στην Ηπειρωτική Νοτιοανατολική Ασία, τις Φιλιππίνες, την Ρωσία και την Ακτή Σουαχίλι. 
Η Δυτική Ευρώπη φιλοξενεί μεγάλες μεταναστευτικές κοινότητες Μουσουλμάνων. Εκεί το 6% ή 24 εκατομμύρια άνθρωποι είναι Μουσουλμάνοι, και είναι η δεύτερη μεγαλύτερη θρησκεία μετά τον Χριστιανισμό στην περιοχή. Οι προσήλυτοι και οι μεταναστευτικές κοινότητες βρίσκονται σχεδόν παντού στον πλανήτη. 

Δόγματα

Ιστορικά, το Ισλάμ έχει χωριστεί σε δύο μεγάλα θρησκευτικά δόγματα, γνωστά ως Σουνίτες και Σιίτες. Σήμερα, οι Σουνίτες αποτελούν πάνω από το 70% του παγκόσμιου Μουσουλμανικού πληθυσμού, ενώ οι Σιίτες αποτελούν λίγο παραπάνω από το 20% του συνολικού Μουσουλμανικού πληθυσμού. Σήμερα, πολλά Σιιτικά δόγματα έχουν εξαφανιστεί. Τα κύρια επιζώντα Ιμαμικά-Μουσουλμανικά Σέκτα είναι ο Ουσουλισμός (με σχεδόν πάνω από 10%), οι Νιζαρίτες (με σχεδόν πάνω από 1%) και ο Αλεβισμός (με λίγο παραπάνω από 0.5% αλλά λιγότερο από 1%). Στις άλλες υπάρχουσες ομάδες περιλαμβάνεται το Ζαϊντιγιά της Υεμένης με σχεδόν πάνω από το 0.5% του παγκόσμιου Μουσουλμανικού πληθυσμού, το Μουσταλί Ισμαϊλί (με σχεδόν 0.1% , ενώ οι πιστοί Ταϊγιαμπί ζουν στο Σιντ και το Γκουτζαράτ στην Νότια Ασία. Υπάρχει σημαντικός πληθυσμός διασποράς στην Ευρώπη, στην Βόρεια Αμερική, στην Άπω Ανατολή και στην Ανατολική Αφρική), και οι Ιμπάντι από τους Χαριτζίτες όπου ο πληθυσμός τους έχει ελαττωθεί σε ένα επίπεδο κάτω από το 0.15%. Στον αντίποδα, νέα Μουσουλμανικά δόγματα όπως το Έθνος του Ισλάμ, οι Αχμαντίτες (με σχεδόν γύρω στο 1%), οι μη θρησκευτικοί Μουσουλμάνοι, οι Κορανιστές Μουσουλμάνοι και οι Ουαχαμπιστές (με σχεδόν γύρω στο 1-2% του συνολικού παγκόσμιου Μουσουλμανικού πληθυσμού) αναπτύχθηκαν αργότερα ανεξάρτητα. 
Σύμφωνα με το Κέντρο Pew Research το 2010, υπήρχαν 50 χώρες με μουσουλμανική πλειοψηφία. Περίπου στο 62% των μουσουλμάνων παγκοσμίως ζει στην Περιοχή Ασίας-Ειρηνικού (από την Τουρκία έως της Ινδονησία), με πάνω από 1 δισεκατομμύριο πιστούς. Ο μεγαλύτερος Μουσουλμανικός πληθυσμός σε μία χώρα βρίσκεται στην Ινδονησία, ένα έθνος που είναι η πατρίδα του 12.7% των Μουσουλμάνων παγκοσμίως, ακολουθούμενη από το Πακιστάν με 11.0% και την Ινδία με 10.9%. Περίπου το 20% των Μουσουλμάνων ζει στις Αραβικές χώρες. Στην Μέση Ανατολή, οι μη-αραβικές χώρες, η Τουρκία και το Ιράν είναι οι μεγαλύτερες χώρες με Μουσουλμανική πλειοψηφία, ενώ στην Αφρική η Αίγυπτος και η Νιγηρία έχουν τις πιο πολυπληθείς Μουσουλμανικές κοινότητες. Η μελέτη έχει βρει ότι υπάρχουν περισσότεροι Μουσουλμάνοι στο Ηνωμένο Βασίλειο σε σύγκριση με τον Λίβανο και περισσότεροι στην Κίνα σε σχέση με την Συρία.

Χώρες

Τα περισσότερα από τα ποσοστά των Μουσουλμανικών πληθυσμών κάθε χώρας, εκτός αν δηλώνονται διαφορετικά, είναι παρμένα από την μελέτη του κέντρου Pew Research στην αναφορά Το Μέλλον του Παγκόσμιου Μουσουλμανικού Πληθυσμού, στις 27 Ιανουαρίου 2011. Άλλες μελέτες διαφέρουν σε σύγκριση με τους αριθμούς των ερευνών της Pew. Το ποσοστό για τους Μουσουλμάνους στην Αίγυπτο ανέρχεται στο 93.7%. Ωστόσο, το ποσοστό των Χριστιανών στην Αίγυπτο εκτιμάται συνήθως από 12% έως 15%, αλλά κανείς δε ξέρει το πραγματικά ποσοστό καθώς δεν έχει πραγματοποιηθεί κάποια θρησκευτική απογραφή. Παρομοίως, το ποσοστό των Χριστιανών στην Ιορδανία εκτιμάται συνήθως στο 6 με 7%.